**Z á p i s n i c a**

**z 2. zasadnutia Rady školy pri Základnej škole s materskou školou v Uníne č. 420**

**Dátum a čas konania**: 24.06.2019 o 17.00 h.

**Miesto konania:** zborovňa učiteľov ZŠ s MŠ Unín

**Prítomní členovia rady školy:** ThLic. Martin Hoferka, Th.D., Mgr. Jana Bublincová,

Mgr. Jaroslava Regásková, Bc. Štefan Vach,

Mgr. Adela Bártová, Martin Lukáč, Zuzana

Dinková, Eva Fehérová, Vladimír Tokoš – podľa

pripojenej prezenčnej listiny.

**Neprítomní členovia rady školy:**  Ľubomíra Bordáčová, Lucia Starychová -

ospravedlnené z osobných dôvodov

**Hostia**: Mgr. Michaela Vaňková, Anna Reháková,

Mgr. Sylvia Chocholáčková

**Program:**

1. Zahájenie

2. Určenie overovateľov zápisnice

3. Zánik členstva v rade školy predsedovi rady školy

4. Voľba nového predsedu rady školy

5. Diskusia

6. Záver

Bod 1. programu:

Zasadnutie otvoril predseda rady školy pri ZŠ s MŠ Unín (ďalej len "rada školy") Bc. Štefan Vach , ktorý privítal prítomných členov rady školy i prítomných hostí a oboznámil program zasadnutia. K obsahu programu neboli žiadne pripomienky.

Bod 2. programu:

Za overovateľov zápisnice boli určení Mgr. Jana Bublincová a p. Vladimír Tokoš.

Bod 3. programu:

Predseda rady školy pri ZŠ s MŠ Unín Bc. Štefan Vach sa prihovoril prítomným členom rady školy a hosťom, pričom členov rady infomoval, že vzhľadom k tomu, že jeho syn David v tomto školskom roku končí 9. ročník, zaniká mu ako členovi rady školy volenému rodičmi zo zákona členstvo v rade školy. Zrekapituloval svoju doterajšiu činnosť v rade školy, kde pôsobil takmer 20 rokov a následne členov rady školy podrobne oboznámil s príslušnými ustanoveniami štatútu rady školy, ktoré riešia situáciu týkajúcu sa zániku členstva predsedovi rady školy počas funkčného obdobia rady (článok 4 body 7 a 8 štatútu). Upozornil, že rada školy by mala rozhodnúť o spôsobe, akým sa doplní do rady nový člen, pričom túto situáciu je možné riešiť buď novou voľbou alebo podľa počtu hlasov v posledných voľbách.

Členov rady školy požiadal, aby menovite navrhli člena rady, ktorý ho nahradí vo funkcii predsedu. Mgr. Jaroslava Regásková ako kandidáta na túto funkciu navrhla Mgr. Adelu Bártovú, ktorá s návrhom súhlasila. Iné návrhy neboli. Následne dal Bc. Štefan Vach o tejto otázke hlasovať.

Za to, aby sa Mgr. Adela Bártová stala predsedom rady školy hlasovali všetci prítomní členovia s výnimkou Mgr. Bártovej, ktorá sa hlasovania zdržala, proti nebol nikto. Nadpolovičnou väčšinou prítomných členov rady bola Mgr. Adela Bártová zvolená za predsedu rady školy.

Členovia rady školy následne hlasovali o tom, či bude nový člen rady školy z radov rodičov doplnený podľa počtu hlasov v posledných voľbách. Za túto možnosť hlasovali všetci prítomní členovia rady, nezdržal sa nikto a nikto nebol proti.

Podľa výsledkov posledných volieb sa v zmysle rozhodnutia rady školy novým členom rady stala Zuzana Lipovská.

Bod 4. programu:

V rámci diskusie neboli prednesené žiadne príspevky.

Bod 5. programu:

Predseda rady školy poďakoval prítomným za účasť a zasadnutie ukončil.

Zápisnicu vyhotovila: Mgr. Jaroslava Regásková ......................................

Zápisnicu overil: Mgr. Jana Bublincová .....................................

Vladimír Tokoš .....................................

V Uníne, 24.06.2019